Решение на Общия съд от 13 декември 2018 г. — Carpenito и др./Съвет
(Съединени дела T-543/16 и T-544/16)1
(Публична служба — Възнаграждение — Годишно адаптиране на възнагражденията и пенсиите на длъжностните лица и другите служители — Регламенти (ЕС) № 422/2014 и № 423/2014 — Адаптиране на възнагражденията и пенсиите за 2011 г. и 2012 г. — Задължение за мотивиране — Пропорционалност — Оправдани правни очаквания — Правила относно социалния диалог)
Език на производството: френски
Страни
Жалбоподател по дело Т-543/16: Renzo Carpenito (Overijse, Белгия) (представител: M. Velardo, адвокат)
Жалбоподатели по дело Т-544/16: Maria Kannellopoulou (Cranves-Sales, Франция), José Carlos Lechado García (Брюксел, Белгия), Bernd Loescher (Rhode-Saint-Genèse, Белгия), Евелина Миленова (Брюксел) (представител: M. Velardo, адвокат)
Ответник: Съвет на Европейския съвет (представители: първоначално M. Bauer и M. Veiga, впоследствие M. Bauer и R. Meyer)
Встъпила страна в подкрепа на ответника: Европейски парламент (представители: M. Ecker и Е. Танева)
Предмет
Искане на основание член 270 ДФЕС, от една страна, за отмяна на решенията на Съвета да приложи към заплатите или пенсиите на жалбоподателите корекцията от 0 % за 2011 г., предвидена в Регламент (ЕС) № 422/2014 на Европейския парламент и на Съвета от 16 април 2014 година за адаптиране, считано от 1 юли 2011 г., на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях (ОВ L 129, 2014 г., стр. 5), и корекцията от 0,8 % за 2012 г., предвидена в Регламент (ЕС) № 423/2014 на Европейския парламент и на Съвета от 16 април 2014 година за адаптиране, считано от 1 юли 2012 г., на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях (ОВ  L 129, 2014 г., стр. 12), и от друга страна, за поправяне на вредите, които жалбоподателите твърдят, че са претърпели поради тези решения.
Диспозитив
Отхвърля жалбите.
Жалбоподателите понасят направените от тях съдебни разноски, както и тези на Съвета на Европейския съюз.
Европейският парламент понася направените от него съдебни разноски.
____________
1     ОВ C 146, 4.5.2015 г. (дело, първоначално регистрирано пред Съда на публичната служба на Европейския съюз под номер F-31/15 и прехвърлено на Общия съд на Европейския съюз на 1.9.2016 г.)